चैनल-4 पर प्रसारित होने वाले कार्यक्रम होलिओक्स के छह एपिसोडों के दौरान दिखाए गए इस विज्ञापन में निर्वस्त्र महिलाओं की तस्वीरें दिखाई जाती थीं.दर्शकों ने शिकायत की है कि विज्ञापन में महिलाओं को नीचा दिखाया जा रहा था और उसे बच्चे भी देख रहे थे.न्यूड स्कैनर 3डी विज्ञापन एक अनुपालन और स्वीकृति एजेंसी के द्वारा अनुमोदित किया गया था लेकिन ब्रिटेन के विज्ञापन मानक प्राधिकरण (एएसए) ने इसके बावजूद इसे 'आपत्तिजनक' समझा.विज्ञापन में दिखाया गया है कि एक मोबाइल फोन एक महिला के शरीर की 'स्कैनिंग' कर रहा है और मोबाइल में महिला की नग्न तस्वीरें दिख रही हैं जिसमें जांघों और स्तनों को धुंधला कर के चित्रित किया गया है.इस विज्ञापन में ऐप के बारे कहा गया है, "आप अपने मित्रों के साथ यह कहते हुए शरारत कर सकते है कि वे कपड़े के बिना कैसे दिखेंगे यह आप देख सकते हैं."विज्ञापन के ख़िलाफ़ 26 लोगों ने शिकायत दर्ज की है जिसमें से 21 लोगों का कहना है कि इसे बच्चे और किशोर देख रहे थे जिससे उन पर बुरा असर पड़ता.कुछ लोगों ने कहा कि यह एक गंभीर अपराध का मामला है क्योंकि यह महिलाओं की इज़्ज़त के ख़िलाफ़ है जबकि कुछ अन्य लोगों ने कहा कि इससे ग़ैर-सामाजिक व्यवहार में इज़ाफ़ा होगा.अनुपालन और स्वीकृति एजेंसी क्लीयरकास्ट ने विज्ञापन को बच्चों के कार्यक्रम के दौरान नहीं दिखाने की शर्त के साथ अनुमोदित किया था.एजेंसी ने कहा कि यह विज्ञापन किसी अंडरवियर और म्युज़िक वीडियो की अपेक्षा कम जोखिम भरा है.एजेंसी ने इस सलाह को भी ख़ारिज किया कि विज्ञापन अवांछित 'स्कैन' को बढ़ावा दे रहा है.विज्ञापन में यह भी बताया जाता है कि यह ऐप 16 साल और उससे बड़े लोगों के लिए है.हालांकि, एएसए ने प्रसारक श्रोता अनुसंधान बोर्ड के आंकड़ों के हवाले से कहा कि शिकायतकर्ताओं के द्वारा दो अवसरों पर कार्यक्रम देखने के दौरान बच्चों का अनुपात तय सीमा अंडर 16 से ऊपर पाया गया था.एएसए ने कहा, " विज्ञापन चूंकि फोन पर कैमरे का उपयोग करने वाली महिलाओं की नग्न तस्वीरें देखने की क्षमता पर केंद्रित है और विज्ञापन में महिला मॉडल पर काफ़ी लंबे समय तक ध्यान रहता है. इसलिए हम इसे बच्चों के लिए अनुपयुक्त मानते हैं और चूंकि यह महिलाओं को नीचा दिखाता है इसलिए यह एक गंभीर अपराध है."ब्रिटेन में इससे पहले पहले दर्शकों को गुमराह करने वाला विज्ञापन मानते हुए डायसन के सबसे छोटे वैक्यूम क्लीनर के विज्ञापन पर प्रतिबंध लगाया गया था.(बीबीसी हिन्दी के एंड्रॉएड ऐप के लिए आप 



यहां क्लिक कर सकते हैं. आप हमें 



फ़ेसबुक और 



ट्विटर पर फ़ॉलो भी कर सकते हैं.)